Taylor Swift (ալբոմ)

Taylor Swift ՝ ամերիկացի քանթրի-փոփ ոճի երգչուհի Թեյլոր Սվիֆթի դեբյուտային ալբոմը, թողարկված 2006 թվականի հոկտեմբերի 24-ին։ Ալբոմը հնգակի անգամ ստացել է պլատինե կարգավիճակ ԱՄՆ-ում և սահմանել է տասնամյա ռեկորդ ամերիկյան Billboard 200 հիթ-շքերթում գտնվելու ժամանակում (234 շաբաթ)։

Տեղեկություն ալբոմի մասին 
Թեյլոր Սվիֆթը սկսել է հետաքրքվել քանթրի-երաժշտությամբ և գրել երգեր դեռ մանուկ հասակում։ Երգչուհին բնութագրել է իր դեբյուտային ալբոմի թեման որպես «վաղ երիտասարդության օրագիր» և նշել է, որ անձամբ է ապրել պատմությունը, արտահայտված երգերում։ Taylor Swift ալբոմի երգերը զարգացնում են անցումային տարիքի թեմաներ, պատանեկական վերապրումներ, առաջին սիրո, անպաշտպանության զգացողություններ։

Քննադատական արձագանքներ 

Taylor Swift-ը ստացել է երաժշտական հրատարակությունների և կայքերի դրական արձագանքները։ About.com-ը բնութագրել է Սվիֆթին որպես «Այսօրվա քանթրի ոճի երիտասարդ ամենատաղանդավոր երգիչներից մեկը» և նշել է քանթրի և ժամանակակից փոփ-երաժշտության հաջող համադրությունը։ Allmusic-ը վերլուծության մեջ նշել է «թարմ», բայց միաժամանակ Սվիֆթի «հասուն» վոկալը։ Country Standard Time հրատարակել է դրական արձագանք, նշելով երգի իմաստավորումը և անձնավորության արտացոլումը ստեղծագործություններում։ Country Weekly հրատարակությունը նշել է, որ Սվիֆթը «ցուցադրում է ազնվություն, ինտելիգենտությունը և իդեալիզմը, որոնք բողոքարկում են բոլոր տարիքի լսողներին»։ The Toledo Blade-ը նշել է, որ լավ «պատանի-աղջկա վիճակից կնոջ վիճակին անցնելու նրբազգաց թեման»։

Սինգլներ 
Ալբոմից առաջին սինգլը դարձել է «Tim McGraw» երգը, թողարկված 2006 թվականի հունիսի 19-ին։ Սինգլը առևտրապես եղել է հաջող, այն հասել է 40-րդ հորիզոնականի Billboard Hot 100 հիթ-շքերթում և 6-րդ հորիզոնականի Billboard Hot Country Songs հիթ-շքերթում և ստացել է պլատինե կարգավիճակ ԱՄՆ-ում։

«Teardrops on My Guitar» ստեղծագործությունը ընտրվել է որպես երկրորդ սինգլ։ Այն դարձել է ամենահաջողակը Taylor Swift ալբոմի երգերով հիթ-շքերթներում, բարձրանալով մինչև 13-րդ հորիզոնականի Billboard Hot 100 հիթ-շքերթում և 11-րդ հորիզոնականի Pop 100 հիթ-շքերթում։ Սինգլը կրկնակի անգամ դարձել է պլատինե ԱՄՆ-ում:«Teardrops on My Guitar»-ը բարձրացել է 45-րդ հորիզոնականի Կանադայում և 51-րդ հորիզոնական Մեծ Բրիտանիայում։

Երրորդ սինգլ «Our Song»-ը դրական է գնահատվել երաժշտական քննադատների կողմից։ Այն հասել է 16-րդ հորիզոնականի Billboard Hot 100 հիթ-շքերթում և կրկնակի անգամ ստացել է պլատինե կարգավիճակ ԱՄՆ-ում։

Ալբոմի չորրորդ սինգլը դարձել է «Picture to Burn»-ը, որը տարբերվում է իր ֆեմինիստական թեքությամբ դեպի բաղկացուցիչ լիրիկային։ Սինգլը մտել է քանթրի-հիթ-շքերթի թոփ-10-ում և դարձել է պլատինե ԱՄՆ-ում։

Ալբոմի վերջին հինգերորդ սինգլը դարձել է «Should’ve Said No» երգը։ Սինգլը գլխավորել է քանթրի-հիթ-շքերթը և դարձել է պլատինե ԱՄՆ-ում։ Նոր Զելանդիայում այն հասել է 18-րդ հորիզոնականի։

Ալբոմի տեղաշարժը 
Առաջին ելույթը Թեյլոր Սվիվթը ունեցել է ուղիղ եթերով «Tim McGraw» երգով կայացել է 2006 թվականի հոկտեմբերի 24-ին Good Morning America հեռուստանախագծով։ Այլ ելույթներով Թեյլորը ալբոմի երգերով կայացել են The Megan Mullally Show, New Faces Show, America's Got Talent, TRL, 2008 CMT Music Awards և Academy of Country Music հեռուստաշոուներով։

Թեյլոր Սվիֆթը ելույթ է ունեցել դեբյուտային ալբոմի երգերով 2006 թվականի աշնանը կայացած իր Rascal Flatts համերգային շրջագայության ժամանակ և 2008 թվականին, Ջորջ Սթրեյթի հետ 2007 թվականին և Բրեդ Փրեսլիի հետ (2007-2008 թթ.): 2007 թվականի կեսին Սվիֆթը ելույթ է ունեցել Թիմ Մակգրոյի և Ֆեյթ Հիլի  Soul2Soul II Tour համերգային շրջագայության ժամանակ կայացած զրույցի ժամանակ։

Երգացանկ

Դիրքերը հիթ-շքերթներում 
2006 թվականի նոյեմբերի 11-ին Taylor Swift Billboard 200 հիթ-շքերթի 19-րդ հորիզոնականում, արդյունքում հասել է 5-րդ հորիզոնականի 2008 թվականի հունվարի 19-ին։ Taylor Swift սկավառակը սահմանել է տասնամյակի ռեկորդ  գտնվելով Billboard 200-ում, մնալով հիթ-շքերթում 234  շաբաթ։ Ալբոմը գլխավորել է Billboard-ի քանթրի-ալբոմների հիթ-շքերթը 24 շաբաթվա ընթացքում։ 2009 թվականի օգոստոսի 17-ին ալբոմը հնգակի անգամ ստացել է պլատինե կարգավիճակ ԱՄՆ-ում, վաճատված օրինակների քանակը այդ պահին բարձրացել է 5 միլոնի։ Taylor Swift ալբոմը հասել է 14-րդ հորիզոնականի կանադական ալբոմների հիթ-շքերթում և գլխավորել է կանադական քանթրի-ալբոմների հիթ-շքերթը։ Կանադայում Taylor Swift-ը ստացել է պլատինե կարգավիճակ։

Ավստրալիայում ալբոմը բարձրացել է հիթ-շքերթի 33-րդ հորիզոնականինև քանթրի-հիթ-շքերթի 3-րդ հորիզոնականին։ Մեծ Բրիտանիայում այն հասել է 81-րդ հորիզոնականի  և ստացել է արծաթե կարգավիճակ։

Հիթ-շքերթներ

Հավաստագրեր

Տարեկան հիթ-շքերթներ

Ծանոթագրություններ 

Թեյլոր Սվիֆթի ալբոմներ